section_heading: Životopis
paragraph_text: Ptolemej III. Eeurget je bio najstariji sin kralja Ptolemeja II. i njegove prve supruge Arsinoje I. Na prijestolje je stupio 246. pr. Kr. godine, nakon očeve smrti koja je pokrenula niz dramatičnih događaja u susjednom i suparničkom Seleukidskom Carstvu. Seleukidski vladar Antioh II. Teos je u novonostaloj situaciji, odlučio napustiti svoju suprugu Bereniku, inače Euergetovu sestru, kako bi se vratio svojoj prvoj supruzi Laodiki. Ubrzo nakon toga Antioh je umro, a Laodika je sebe proglasila regenticom, svog sina Seleuka kraljem te dala likvidirati Bereniku i njenu djecu. Ptolemej je zbog toga pokrenuo rat protiv Seleukida. U njemu je imao prilično uspjeha, osvojivši najveći dio Sirije, Seleukiju i Antiohiju, prodrijevši do Babilona i Suse, a po nekim izvorima čak i do granica s Baktrijom i Indijom.<ref> Međutim, nešto kasnije bio je prisiljen Seleuku II. prepustiti najveći dio osvojenih teritorija, te se poslije toga posvetio unutrašnjim reformama Egipta, nastojeći očuvati prosperitet i druge tekovine vladavine svog djeda i oca.